IL: Hjallis Harkimo ruoskii rajusti Jääkiekkoliittoa – ”Vaikea muistaa edes puheenjohtajan nimeä” « SuomiKiekko
KATEGORIATMestisSM-liiga
07.10.2016 13:44 Hjallis Harkimo on avannut sanaisen arkkunsa Jääkiekkoliiton suuntaan.
Harkimo kritisoi Iltalehden blogissaan kovasanaisesti Jääkiekkoliiton toimintaa. Kokoomuksen kansanedustaja ja Jokerien puheenjohtaja suomii jääkiekon kattojärjestöä siitä, ettei se ole ottanut kantaa Liigan ja Mestiksen tulevaisuuteen.
Tällä Harkimo viittaa esille siihen, että Espoo Unitedille on lupailtu ensi kaudelle paikkaa Liigassa.
– Miten Jääkiekkoliitto aikoo pitää huolta siitä, että Mestiksen kiinnostavuus säilyy? Kuinka monta joukkuetta SM-liigassa voi olla, jotta taso säilyy, Harkimo kysyy.
Harkimon mukaan hän on huolissaan Liigan ja Mestiksen koko suomalaisen jääkiekon tulevaisuudesta.
– Ihmettelen suuresti sitä, että Jääkiekkoliitto ei ole ottanut viime aikoina mitään kantaa mihinkään. Kirjoittaessani tätä on vaikea muistaa edes Jääkiekkoliiton puheenjohtajan nimeä. En ole nähnyt häntä mediassa linjaamassa lajin ja sen ympärillä olevien rakenteiden tulevaisuutta tai mitä tahansa, joka loisi uskoa tulevaan. Paitsi kerran näin telkkarissa, kun hän pyöritti lottonumeroita, Harkimoa sivaltaa.
Harkimon blogiin pääset käsiksi tästä.
TAGITHarkimo HarryJääkiekkoliittoLiigaMestis Edellinen artikkeliKarmea takaisku! – Ilveksen todella tärkeä lenkki koko loppukauden sivussaSeuraava artikkeliSuomalainen NHL-tähti järkyttyi puhuttaneesta kohusiirrosta – ”Yhtäkkiä ymmärsin”